

Hi havia una vegada una Rata Peluda que vivia a les clavegueres. Aquestes vies subterrànies eren fosques, llefiscoses i pudentes.

Hi havia una discoteca, una piscina i un bar on podien anar tots els habitants. També hi  havia una platja que a  l’estiu hi podien anar totes les rates. La rata peluda és l’alcaldessa  de les clavegueres. Porta les ungles pintades, un llacet de color rosa, es tenyeix de color lila i algunes vegades amb els seus pèls entercs s’hi fa un pentinat ben punky. És grassa i “raximflona”, amb la veu greu ; és molt decidida. Està enamorada del Ratot Peludot. 

Un dia va anar a la piscina, es volia  ficar a dintre l’aigua, de sobte va relliscar i va caure de morros. Va quedar inconscient durant dos anys, quaranta-dos dies, vint-i-tres hores, tres minuts i cinquanta-nou segons . Quan es va despertar va perdre la memòria i estava tan despistada que no sabia on anar a fer la caca i en comptes d’anar a fer-la  al lavabo  va anar a fer-la a l’olla de la cuina. Tampoc se’n  va anar a dormir a l’habitació, de tan estabornida que havia quedat es va posar a dormir a la banyera. Mentre dormia se li va engegar l’aigua de la dutxa.

· Ahhh, socors, ajudeu-me, m’ofego! –va cridar espantada- m’estic mullant el pentinat!

El Ratot Peludot, que era per allà a la vora, llimant-se les ungles en un bar,  la va sentir i es va aixecar del tamboret de pressa i corrents.

Va donar un cop de peu a la porta i es va obrir de cop. Va entrar ràpidament al lavabo i al veure-la tan neta i polida se’n va enamorar ràpidament. 

 Al cap d’un temps  van decidir casar-se i van tenir 9.000 bessons.
Marina, Adam i Xavier
